ได้ยินชื่อเสียงของครัวม่อนไข่มานิดหน่อย แต่ดูmapเห็นว่าต้องขับรถเข้าไปไกล เลยกะจะไม่ไปแล้ว ดีที่เปิดแอพวงในเช็ครีวิว เห็นหลายคนชื่นชมแนะนำ เลยต้องไปลองซะหน่อย 

ร้านแบ่งเป็น 3 โซนย่อยๆ หน้าสุดจะเป็นโซนของหวานพวกไอศกรีม ขนมปังปิ้ง เบเกอรี่ เดินเข้าไปจะเจอโซนอาหารกว้างขวาง ที่นั่งเยอะ และมีโซนร้านกาแฟAmanteอยู่ด้วย

- ยำผักกูด
รสชาติสมแล้วที่เป็นเมนูแนะนำของร้าน น้ำยำเผ็ดกลางๆ หวานนิดเปรี้ยวหน่อยพอดี มีเครื่องเป็นกุ้งและปลาหมึกชิ้นใหญ่ใช้ได้ค่ะ

- ต้มยำปลาคังน้ำใส
รสชาติค่อนไปทางต้มแซ่บค่ะ อร่อยนะ แต่เราทานเผ็ดไม่เก่งเลยแสบคอนิดหน่อย ให้เนื้อปลามาเยอะดี

- ทอดมันหัวปลี
ให้เมนูนี้ชนะเลิศเลยค่ะ เพราะไม่เคยทานทอดมันหัวปลีมาก่อน อร่อยกว่าที่คาดไว้มาก วางทิ้งนานก็ยังกรอบ จิ้มกับน้ำจิ้มแล้วกลมกล่อม ทานเพลินเลย

แอบเห็นในเมนูของร้าน ว่าร้านเปิดมาตั้งแต่ปี2529เลย ยาวนานมากก ที่ประทับใจที่สุดคือความเร็วค่ะ ลูกค้าก็เยอะนะ แต่เสิร์ฟเร็วมาก พนักงานก็บริการดี จานชามช้อนส้อมดูสะอาด และราคาไม่แพงด้วยน้า

พอทานของคาวเสร็จก็ย้ายมาที่โซนของหวานซึ่งบรรยากาศต่างมาก เพราะไม่มีคนเลย ก็ดีค่ะ เงียบๆชิลๆ 
ชุดขนมปังไอศกรีม เป็นขนมปังปิ้งเนยฉ่ำมาก(เหมือนจะฉ่ำไป) 2 แผ่น คู่กับไอติม 1 ลูก รสชาติกลางๆ ธรรมดาหาทานได้ทั่วไป แต่เนื่องจากได้ส่วนลดจากแอพGalaxy gift จึงไม่หักคะแนนละกัน 555